**Projekt „Avatud Valitsemise Partnerlus kohalikes omavalitsustes (lüh. AVP KOV) „**

**Juhtkomitee koosolek 1.aprillil 2014 , kell 12-13.30, e-Riigi Akadeemias**

1.aprillil kogunes valitsemis-ja osaluskultuuri arendamisele suunatud projekti „Avatud Valitsemise Partnerlus kohalikes omavalitsustes“ juhtkomitee. Osalseid kõigi projekti partnerite (v.a Islandi partneri) – EMSL, Linnalabor, ELL, EMVOL, HOL, Tartu Linnavalitsuse- esindajad.

AVP koordinaator Liia Hänni tutvustas AVP senist tegevust ja edasisis sihte. Projektijuht ja ekspert Kristina Reinsalu andis ülevaate projekti sisust ja eesmärkidest, planeeritud tegevustest ja ajakavast, ootustest partneritele ja juhtkomitee toimumise ajakavast kuni järgmise aastani.

Lähimate edasiste tegevuste ülevaade juhatas sisse arutelu olulistest teemadest ja aspektidest, mida tuleb edasise planeerimisel silmas pidada.

Üheks selliseks lähtepunktiks on omavalitsuste erinevus, nö nõudmise ja pakkumise (omavalitsuste ja vabaühenduste suhtluse, vastastikuste ootuste ja tegevuste kontekstis) suhe on erinev. Väikestes KOVides on nö nõudmist vähem, klassikalised eestkosteühendused puuduvad, on ka omavalitsusi, kus ka külaseltsid on nõrgad. AVP teemad on igal juhul olulised ka väikestes KOV-ides, oluline on metoodika koostamisel vastavalt kontekstile metoodikat ja tegevusi kohandada, väikestes valdades töötab ilmselt pigem isikukeskne lähenemine. Tähtis, et projekti tulemusena sünniks nö „tööriistakast“ erinevatest AVP tegevustest, mida KOV-id saavad eeskujuks võtta.

Arutlusel oli ka see, kuidas saaks selle projekti tegevuste läbi võimendada ka sõnumit sellest, et keskvõimu tasandi koostöö KOV-dega on puudulik (eelarve ja muudes küsimustes). Oluline on läbi omavalitsusliitude AVP põhimõtetete ja eesmärkide tutvustamine. Kuna hetkel valitsus valmistab ette uut AVP tegevuskava, on võimalik sinna esitada ettepanekuid.

**Lähimad edasised tegevused:**

* Lähima tegevusena koostada lühike **projekti tutvustus**, mis edastada läbi partnerite omavalitsustele (ootame veel aktiivseid omavalitsusi initsiatiivgruppi, aga soovime ka laiemalt teavitada loodavast võrgustikust). Projekti tutvustatakse nii 6.04 toimuval ELL volikogul kui 16.04 toimuval HOL volikogul.
* Paralleelselt osalevate omavalitsuste ringi kaardistamisega, kaardistame ka neis tegutsevad **vabaühendused, seni toimiva koostöö, ja parimad näited ja praktikad sellest, mida jagada ka teistega** (Tartu näited: loodud kaasava linnajuhtimise komisjon ja tegevuskava, kaasav eelarve, Tallinnas vabaühendustel valminud Koostöö Hea Tava jne). Kõiki omavalitsusi hõlmav uuring algab mais (eGA praktikandi osalusel), kuid projekti tegevustega edasiminekuks - ühise avatud valitsemise platvormi sõnastamisega alustamiseks ning ürituste läbiviimiseks tuleb keskenduda hetkel liituda soovivatele omavalitsustele-vabaühendustele.
* Avatud valitsemise olukorra kaardistamise uuringuks on vaja täpsustada **metoodika.** See peab kaardistama nii dokumentide olemasolu (erinevad juba koostatud kaasamiskavad, plaanid jne) kui ka reaalselt tehtavad tegevused (ka näiteks, kuidas on korraldatud ja kui läbipaistev on omavalitsustes MTÜ-de rahastamine jne.) Kristina ja Liia koostavad metoodika kavandi ja see kooskõlastatakse partneritega mailitsi.
* eGA, EMSL ja Linnalabor kogunevad peatselt, et planeerida ühiselt **esimest ühisüritust** KOV-dele ja vabaühendustele Tallinnas (juuni I pooles).

Koostas Kristina Reinsalu, AVP KOV projekti juht, kristina@ega.ee